ग्राहकों को खरा सोना मिल सके, इसके लिए अवध सराफा एसोसिएशन ने एक अभियान चलाया है। इसमें जो व्यापारी पाउडर रहित यानी 75 फीसदी के आभूषणों की बिक्री करेंगे, उन्हें सम्मानित किया जाएगा। इसी क्रम में चौक बाजार के शिव ट्रेडर्स के मालिक विशाल गुप्ता और राहुल गुप्ता को सम्मानित किया गया। इसके पहले नीतीश कुमार जैन और अंचल मेहरोत्रा को सम्मानित किया जा चुका है। बुलियन राहुल गुप्ता ने सरकार से मांग की है कि इस अवैध धंधे को रोकने के लिए एक्वा रिफाइनरी की संख्या बढ़ानी चाहिए। उन्होंने सुझाव दिया कि इन रिफाइनरी को लगाने के लिए निजी क्षेत्रों को भी लाइसेंस जारी करने चाहिए।